data.title: Fernández Díaz no haurà d'explicar al congrés la seva conversa amb el director de l'OAC
data.context: La mesa de la diputació permanent del congrés espanyol, formada per PP, PSOE i C's, ha refusat convocar aquest òrgan perquè debati sobre la conveniència que el ministre de l'Interior en funcions, Jorge Fernández Díaz, doni explicacions per les seves converses amb el director de l'Oficina Antifrau de Catalunya (OAC), Daniel de Alfonso, sobre investigacions a dirigents independentistes. ERC, CDC, Podem i IU van sol·licitar la presència del ministre davant de l'únic òrgan parlamentari que està actiu després de la dissolució de les corts per les eleccions. A més, ERC i CDC han demanat també que el president del govern espanyol en funcions, Mariano Rajoy, comparegui per la mateixa raó. La incongruència de Ciutadans El portaveu parlamentari de C's, Carlos Carrizosa, ha insistit a demanar la compareixença de Jorge Fernández Díaz al Parlament. 'Sembla que està bloquejada [la compareixença], voldríem que comparegués', ha afirmat en roda de premsa. Ho ha dit poc després que la Mesa de Congrés hagi tancat la porta per unanimitat, de PP, PSOE i C's, a les peticions que reclamaven que Fernández Díaz donés explicacions al Congrés, adduint 'qüestions formals'.
data.text: PP, PSOE i C's
data.id: P_992_C_992_Q1
data.question: Per qui està formada la mesa de la diputació permanent del congrés espanyol?
data.text: Daniel de Alfonso
data.id: P_992_C_992_Q2
data.question: Amb qui ha conversat Jorge Fernández?
data.text: ERC i CDC
data.id: P_992_C_992_Q3
data.question: Qui demana la compareixença de Mariano Rajoy?